Diari Oficial de la Generalitat Valenciana


Sumari del DOGV 6372, del 08-10-2010 (2010/10911)

RESOLUCIÓ de 28 de setembre de 2010, de la Direcció General d'Empreses Agroalimentàries i Desenrotllament del Medi Rural, per la qual s'autoritza el canvi de titularitat de l'establiment d'aqüicultura marina amb número de registre 43 (granja marina en terrenys de domini públic maritimoterrestre davant del terme municipal de Borriana) a favor d'Acuícola Marina, SL.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10047


Data del document
:   28-09-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada

RESOLUCIÓ de 28 de setembre de 2010, de la Direcció General d'Empreses Agroalimentàries i Desenrotllament del Medi Rural, per la qual s'autoritza el canvi de titularitat de l'establiment d'aqüicultura marina amb número de registre 43 (granja marina en terrenys de domini públic maritimoterrestre davant del terme municipal de Borriana) a favor d'Acuícola Marina, SL. [2010/10611]  
Vista la Resolució de 25 de gener de 2007, de la Direcció General de Pesca i Alimentació, per la qual s'autoritza a Cultipeix, SL, la instal·lació d'un establiment de granja marina al terme municipal de Borriana (Castelló), d'acord amb la Resolució de 9 de gener de 2007, del Ministeri de Medi Ambient, de concessió d'ocupació de domini públic maritimoterrestre.  
Vista la sol·licitud de 21 d'abril de 2010, presentada per Acuícola Marina, SL, en la qual sol·licita el canvi de titularitat de l'establiment d'aqüicultura marina esmentat anteriorment a favor d'Acuícola Marina, SL.  
Vista la Resolució de 5 de març de 2010, de la ministra de Medi Ambient i Medi Rural i Marí, per la qual s'autoritza la transferència a nom d'Acuícola Marina, SL, de la concessió atorgada per Orde ministerial de data 9 de gener de 2007, a Cultipeix, SL, d'ocupació d'una superfície de béns de domini públic maritimoterrestre d'uns 500.000 metres quadrats amb destinació a l'execució del projecte de trasllat i ampliació d'una concessió de granja marina existent, per a cria i engreixament d'orada, llobarro i corbina en gàbies flotants en aigües del Mediterrani, davant del terme municipal de Borriana (Castelló), i queda subrogada en tots els drets i obligacions de l'anterior concessionari.  
Vista la proposta del cap del Servici de Pesca, resolc:  
Autoritzar el canvi de titularitat de l'establiment d'aqüicultura amb número de registre 43 (autoritzat segons Resolució de 25 de gener de 2007, de la Direcció General de Pesca i Alimentació, a Cultipeix, SL) a favor d'Acuícola Marina, SL (CIF M95754644), i queda el nou titular subrogat en tots els drets i obligacions de l'antic titular.  
Esta resolució no posa fi a la via administrativa i contra esta es podrà interposar recurs d'alçada davant del secretari autonòmic de la Conselleria d'Agricultura, Pesca i Alimentació en el termini d'un mes, comptat des del dia de la notificació d'esta resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de setembre de 2010.- La directora general d'Empreses Agroalimentàries i Desenvolupament del Medi Rural: Amparo Montoro Blasco.